**Pasi rataciti**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când clipe trec și-n calea ta nimic

Și nimeni nu te mai urneste

E-un semn c-ai devenit prea mic

In fața astei lumi mărețe.

E-un semn că parcă timpu'-a stat în loc

Din lungul lui vârtej spre nemurire,

Doar tu stingher, tăcut, fără noroc,

Pășești cu pași înceți spre fericire.

Dar pașii tăi s-au rătăcit în visul

Pierdut amarnic într-o vară

Si hoinărești spășit în paradisul

Amintirilor de-odinioară.

Căci tot ce ai din lungul drum al vieții

Rămâne-n suflet, inimă și gând,

Frumoșii ani, trecuți, ai tinereții

Nu-i poți întoarce înapoi nicicând.

Iubirile pierdute altădată,

Ce-n zorii vieții greu te-au chinuit,

Ai vrea si-acum să simți încă o dată

Cum te mai chinuie, măcar un pic.

Caprar Florin